stanford-oval/wikipedia huggingface dataset:
תוכן חופשי
הערות שוליים

↑  Why Free Software needs Free Documentation, GNU Operating System
↑  Definition of Free Cultural Works, freedomdefined.org
↑  Understanding Free Cultural Works, Creative Commons (באנגלית)
↑  Goodbye, "free software"; hello, "open source", www.catb.org
↑  Richard Stallman, Why Open Source misses the point of Free Software, GNU Operating System
↑  Christopher M. Kelty, [https://twobits.net/pub/Kelty-TwoBits.pdf The Cultural
 Significance of
 Free Software], ‏2008
↑  מהו רשיון קריאטיב קומונס? | יהונתן קלינגר, עורך דין, באתר www.jonathanklinger.com
↑  Creative Commons licenses, Creative Commons (באנגלית)
↑  Licenses and Examples, Creative Commons (באנגלית)
↑  Orphan Works | U.S. Copyright Office, www.copyright.gov
↑  Ben Depoorter, Francesco Parisi, Fair use and copyright protection: a price theory explanation, International Review of Law and Economics 21, 2002-5, עמ' 453–473 doi: 10.1016/S0144-8188(01)00071-0
↑  Welcome to the Public Domain, Stanford Copyright and Fair Use Center, ‏2013-04-03 (באנגלית)
↑  Dusollier, S (2003). "Open source and copyleft. Authorship reconsidered?". Columbia journal of Law and the Arts. 26 (296). {{cite journal}}: Cite journal requires |journal= (עזרה)
↑  Hall, G. Brent (2008). Open Source Approaches in Spatial Data Handling. Springer. p. 29. Bibcode:2008osas.book.....H. ISBN 978-3-540-74830-4. נבדק ב-22 במרץ 2009. {{cite book}}:  (עזרה)
1 2  "What is free software? The Free Software Definition". The GNU Project - GNU.org. 2018-06-12. נבדק ב-2018-09-15.
↑  Open collaborative design - AdCiv, www.adciv.org (ארכיון)
↑  Alma Swan; Sheridan Brown (במאי 2005). "Open access self-archiving: An author study" (PDF). Key Perspectives Limited. {{cite web}}:  (עזרה)
↑  Andrew, Theo (30 באוקטובר 2003). "Trends in Self-Posting of Research Material Online by Academic Staff". Ariadne. ISSN 1361-3200. נבדק ב-22 במרץ 2009. {{cite web}}:  (עזרה)
↑  Budapest Open Access Initiative | Budapest Open Access Initiative, www.budapestopenaccessinitiative.org
↑  Ten Years On, Researchers Embrace Open Access, www.opensocietyfoundations.org (באנגלית)
הסמל המציין כי יצירה מסוימת 'מוגנת' (כביכול) בהגנת "זכויות יוצרים"
סמלילים נפוצים של רשות הציבור - Public Domain
הלוגו של Copyleft מעוצב כלוגו של copyright, סמל ההגנה על זכויות היוצרים, שפונה שמאלה, כמשחק מילים
Steve n seagulls

| --- | --- |
Steve 'n' Seagulls בפסטיבל ואקן 2015.
Steve 'n' Seagulls בפסטיבל ואקן 2015.
 מוקד פעילות:  ייבסקילה, פינלנד
 תקופת הפעילות:  מ-2011
 סוגה:  בלוגראס רוק כבד רוקבילי
 חברת תקליטים:  ספיינפארם רקורדס 
 stevenseagulls.com
 חברים
 אירווין רמל Pukki Kaalinen Wild Till Hiltunen הרמן Puikkonen
Steve 'n' Seagulls היא להקת קאנטרי פינית, המנגנת גרסאות בלוגראס לשירי רוק כבד ומטאל פופולריים.
היסטוריה

הלהקה התפרסמה בקיץ 2014 עם פרסום סרטוניה ביוטיוב. הנצפה ביותר הייתה גרסת הכיסוי של הלהקה לשיר Thunderstruck של AC/DC. נכון לאוגוסט 2018, גרסת הכיסוי צברה למעל 66 מיליון צפיות באתר. אלבום הבכורה של הלהקה, Farm Machine, יצא לאור על ידי ספיינפארם רקורדס (Spinefarm Records) ב-8 במאי 2015. בנובמבר 2015, הוציאו לאור גרסה משלהם ל-"Sabotage" של הביסטי בויז, שהתבקשו להכין על ידי The A.V. Club. ב-3 באוגוסט 2016, הלהקה הוציאה לאור גרסת כיסוי לשיר "Aces High" של איירון מיידן, במטרה לקדם את האלבום השני שלהם, Brothers In Farms. האלבום השלישי של הלהקה, Grainsville, פורסם בסוף חודש אוגוסט 2018.
שם הלהקה הוא משחק מילים על השחקן האמריקאי סטיבן סיגל.
הרכב הלהקה

הרכב נוכחי:
רמל - שירה, גיטרה אקוסטית, בללייקה, מנדולינה
הרמן - בנג'ו, שירה, גיטרה אקוסטית
הילטונן - אקורדיון, קנטלה, מנדולינה, קלידים, חליל צד
פוקי - קונטרבס, שירה
פויקונן - תופים, כלי הקשה, שירה
דיסקוגרפיה

אלבומים
(Farm Machine (2015
(Brothers in Farms (2016
Grainsville (2018)
Another Miracle (2020)
סינגלים
(The Trooper (2014
(Holy Diver (2014
(Thunderstruck (2014
(You Shook Me All Night Long (2015
(Seek And Destroy (2015
(Run To The Hills (2015
(Nothing Else Matters (2015
(Cemetery Gates (2015
(Black Dog (2016
(Aces High (2016
(November Rain (2016
(Self Esteem (2016
(It's A Long Way To The Top (If You Wanna Rock'n'Roll) (2017
(You Could Be Mine (2017
(Sad But True (2017
(Antisocial (2017
(Panama (2018
(Gimmie All Your Lovin' (2018
הערות שוליים

1 2  Bowar, Chad. "Viral Sensations Steve 'N' Seagulls to Unleash Debut Album 'Farm Machine'". Loudwire. נבדק ב-9 בפברואר 2016. {{cite web}}:  (עזרה)
↑  "Thunderstruck by AC/DC (Live)". נבדק ב-17 ביוני 2017. {{cite web}}:  (עזרה)
↑  Steve 'N' Seagulls cover Beastie Boys' "Sabotage" (YouTube)
↑  Steve 'n' Seagulls – Aces High
↑  Steve 'n' Seagulls – Brothers In Farms
↑  Steve'n'Seagulls, www.facebook.com (באנגלית אמריקאית)
| --- | --- |
בקרת זהויות :  BnF: cb16994945t (data)  GND: 1072088436  ISNI: 0000 0004 7049 822X  MusicBrainz: c463f1c4-d19f-420f-ac88-a7b5afabeeb9  VIAF: 315977796   WorldCat (עם VIAF): 315977796 
סטיב 'אן' סיגולס, מופיעים בפסטיבל ואקן 2015.
הצעת חוק יסוד: זכויות חברתיות

הצעת חוק יסוד: זכויות חברתיות, היא הצעת חוק יסוד שנוסחה על ידי האגודה לזכויות האזרח. ההצעה מציעה לעגן בחקיקה הישראלית את הזכויות החברתיות. הצעת חוק היסוד (זכויות חברתיות וכלכליות) תאפשר למחוקק לקבוע את המסגרת למדיניות החברתית-כלכלית של ממשלות ישראל בדורות הבאים, זכויותיו החברתיות של האדם אינן נופלות בחשיבותן מזכויותיו האזרחיות והמדיניות. עקרון כבוד האדם מחייב לא רק כי המדינה לא תתערב בחייו של האדם בדרך שיש בה פגיעה בכבודו, אלא גם כי המדינה תיצור תנאים אשר יאפשרו לאדם קיום בכבוד אנושי. מדינת ישראל הכירה בחובתה זו, הן בחקיקת חוקים אשר נועדו להבטיח לתושבי המדינה אמצעי קיום נאותים, והן על ידי כך שאשררה, בשנת 1991, את האמנה הבין־לאומית בדבר זכויות כלכליות, חברתיות ותרבותיות.
הצעת חוק יסוד: זכויות חברתיות

להלן נוסח ההצעה הבסיסית שהוצעה על ידי אגודה לזכויות האזרח:
הצעת חוק יסוד: זכויות חברתיות
עקרונות יסוד:
זכויות היסוד של האדם בישראל מושתתות על ההכרה בערך האדם, בקדושת חייו ובהיותו בן חורין, והן יכובדו ברוח העקרונות שבהכרזה על הקמת מדינת ישראל.
מטרת החוק:
חוק יסוד זה מטרתו להגן על הזכויות החברתיות של האדם, כדי לעגן בחוק יסוד את ערכיה של מדינת ישראל כמדינה יהודית ודמוקרטית.
זכויות חברתיות:
לכל תושב הזכות לסיפוק צרכיו הבסיסיים לשם קיום בכבוד אנושי, ובכלל זה בתחומי העבודה, השכר ותנאי העבודה, בתחומי ההשכלה, הלימוד והחינוך ובתחומי הבריאות והרווחה החברתית ; זכות זו תמומש או תוסדר בידי רשויות השלטון לפי חוק ובהתאם ליכולתה הכלכלית של המדינה כפי שתיקבע בידי הממשלה.
ארגוני עובדים:
עובדים זכאים להתאגד לפי בחירתם בארגוני עובדים, וארגוני מעבידים ומעבידים זכאים להתאגד לפי בחירתם בארגוני מעבידים; ארגונים אלה רשאים להתקשר בהסכמים קיבוציים, והכל לפי עקרונות משפט העבודה.
הזכות לשבות:
עובדים זכאים לשבות, לפי עקרונות משפט העבודה, להגנה על זכויותיהם ולקידום ענייניהם הכלכליים והחברתיים.
פגיעה בזכויות:
אין פוגעים בזכויות שלפי חוק יסוד זה אלא בחוק או על פי הסכמה מפורשת בחוק ההולם את ערכיה של מדינת ישראל כמדינה יהודית ודמוקרטית שנועד לתכלית ראויה, ובמידה שאינה עולה על הנדרש תחולה.
כל רשות מרשויות השלטון וכל מי שפועל מטעמה חייבים לכבד את הזכויות שלפי חוק יסוד זה.
שימוש לרעה:
אין לעשות שימוש בזכות מהזכויות שלפי חוק יסוד זה שיש בו משום פגיעה בקיום המדינה, במשטר הדמוקרטי או שיש בו כדי לדכא זכויות אדם. יציבות החוק.
אין בכוחן של תקנות שעת חירום לשנות חוק יסוד זה, להפקיע זמנית את תקפו או לקבוע בו תנאים; ואולם בשעה שקיים במדינה מצב של חירום בתוקף אכרזה לפי סעיף 9 לפקודת סדרי השלטון והמשפט, מותר להתקין תקנות שעת חירום מכוח הסעיף האמור שיהא בהן כדי לשלול או להגביל זכויות יסוד לפי חוק יסוד זה, אם מצב החירום מחייב זאת, ובלבד שהשלילה או ההגבלה יהיו הולמות מדינה דמוקרטית הנמצאת במצב חירום וכן שהשלילה או ההגבלה יהיו לתקופה ובמידה שלא יעלו על הנדרש.
הוראות מעבר:
הוראות חיקוק שהיו בתוקף ערב תחילתו של חוק יסוד זה והן עומדות בסתירה להוראותיו, יעמדו בתקפן עד תום חמש שנים מיום תחילתו של חוק יסוד זה, אם לא בוטלו או תוקנו קודם לכן, ואולם פירושן של הוראות כאמור ייעשה ברוח הוראות חוק יסוד זה.
נוקשות החוק:
אין לשנות חוק יסוד זה אלא על ידי תיקונו במפורש או על ידי תיקון בחוק יסוד אחר שנאמר בו שתקפו הוא על אף האמור בחוק יסוד זה, שנתקבלו במליאת הכנסת ברוב של חברי הכנסת בקריאה הראשונה, בקריאה השנייה ובקריאה השלישית; לעניין זה 'שינוי' - למעט הוראה הבאה להוסיף על זכויות היסוד המנויות בחוק יסוד זה".
על שולחן הכנסת

הצעת חוק יסוד: זכויות חברתיות הראשונה שהוגשה לשולחן הכנסת הייתה הצעה של חברי הכנסת יעקב שפי, יורם לס, דוד מנע, אסתר סלמוביץ, ענת מאור, דליה איציק, אברהם יחזקאל, רענן כהן, יוסי כץ, אלי גולדשמידט, אלי דיין, חיים דיין, עמנואל זיסמן ובנימין טמקין בכנסת השלוש עשרה. הצעת חוק דומה הונחה באותה כנסת על ידי חברי הכנסת תמר גוז'נסקי, האשם מחאמיד ותופיק זיאד. הצעת חוק דומה הונחה שוב על שולחן הכנסת ב-1994, על ידי קבוצת חברי כנסת בראשות יעקב שפי. במקביל, הונחה הצעת חוק ממשלתית, שאף עברה בקריאה ראשונה.
בכנסת הארבע עשרה הוגשו חמישה הצעות חוק לקביעת חוק יסוד: זכויות חברתיות, כשאחת מהם אף התקבלה בקריאה טרומית.
בשנת 2002 העלה חבר הכנסת עמיר פרץ הצעת חוק הנקראת: הצעת חוק יסוד: זכויות חברתיות, התשס"ב – 2002. בהצעת חוק זו, ביקש חבר הכנסת עמיר פרץ "להגן ללא הפליה על הזכויות החברתיות של האדם ועל רווחתו, כדי לעגן בחוק יסוד את הערכים החברתיים של מדינת ישראל כמדינת רווחה יהודית ודמוקרטית המושתתת על ערכים של שוויון צדק חברתי, ערבות הדדית, ומתן הזדמנות שווה לכל." הזכויות עליהן ניסה עמיר פרץ להגן בהצעת חוק זו הן: זכות התאגדות במשפט העבודה, והזכות לשבות.
הצעת חוק דומה של ח"כ תמר גוז'נסקי וקב' ח"כים הוחנה על שולחן הכנסת ה-15 ומספרה פ/171.
הצעת חוק דומה של ח"כ ענת מאור וקב' ח"כים הונחה על שולחן הכנסת ה-15 ומספרה פ/75.
הצעת חוק דומה של ח"כ תמר גוז'נסקי וקב' ח"כים הונחה על שולחן הכנסת ה-15 ומספרה פ/171.
הצעת חוק דומה של ח"כ עמיר פרץ הונחה על שולחן הכנסת ה-15 ומספרה 187.
הצעת חוק דומה של ח"כ צחי הנגבי וקב' ח"כים הונחה על שולחן הכנסת ה-15 ומספרה פ/1120.
הצעת חוק דומה של ח"כ אורי סביר וקב' ח"כים הונחה על שולחן הכנסת ה-15 ומספרה פ/1373.
הצעת חוק דומה של ח"כ צחי הנגבי הונחה על שולחן הכנסת ה-15 ומספרה פ/1574.
הצעת חוק דומה של ח"כ ענת מאור וקב' ח"כים הוחנה על שולחן הכנסת ה-15 ומספרה פ/2581.
פרוטוקולים

בשנת 2018 נערכה הצבעה להעביר את הצעת החוק לוועדה - הצעת חוק-יסוד: שוויון זכויות חברתי ומדיני לכל אזרחי מדינת ישראל (תיקוני חקיקה) ההצעה נדחתה בעקבות ההצבעה 71 חברי כנסת התנגדו (ביניהם גם חברי סיעת יש עתיד, ישראל ביתנו, כולנו וש"ס, חברי סיעת הליכוד התנגדו אף הם כמו גם הבית היהודי ויהדות התורה.
מדבריה של עו"ד חגית ברסטל-גינת - אוניברסיטת בר-אילן (פרוטוקול הכנסת השישה עשר דיון כללי על זכויות חברתיות וכלכליות) אנחנו מדברים על זכויות חברתיות כחלק מהזכויות החוקתיות. אנחנו מניחים מראש שזכות חוקתית היא זכות שמעוגנת במסמך רם מעלה בשיטה המשפטית של המדינה, לעומת זכות חוקית, שכפופה לנאמר בחוקה. אנחנו מדברים על השאלה כיצד יש להתייחס לזכויות חברתיות מתוך ראייה חוקתית, ובזכויות חברתיות אנחנו רואים אגד זכויות שחלקן כבר מוכר וידוע, כמו הזכות לבריאות, הזכות לחינוך, הזכות למשפחה - ובכלל זה תאים משפחתיים אלטרנטיביים, זכויות עובדים וזכויות בתחום העבודה, וכן הזכות הכללית לקיום אנושי בכבוד - התחייבות ודאגה לרווחה חברתית, לביטחון סוציאלי, לביטחון תזונתי, לתנאי קיום נאותים ולכל מה שקשור לזה.
פסקי דין

אף על פי שחוקי היסוד הקיימים אינם כוללים באופן מפורש הגנה על זכויות חברתיות-כלכליות, הכיר בית המשפט העליון בחלק מהזכויות החברתיות כזכויות יסוד, בהתבססו על חוק יסוד: כבוד האדם וחירותו ועל חוקים שונים שמעגנים זכויות חברתיות. כך, לדוגמה, הוכרו כזכויות יסוד הזכות לביטחון סוציאלי, הזכות לחינוך והזכות לקיום מינימלי בכבוד. עם זאת, בית המשפט העליון נקט בגישה מרוסנת מאוד בפסיקותיו בעתירות נגד מדיניות הממשלה בתחום זה. מאחר שעתירות אלו מעוררות שאלות של צדק חברתי ושל חלוקת משאבים, בית המשפט נמנע מביקורת על חקיקה ראשית, על חקיקת משנה, ועל תקנות והחלטות ממשלה בנושאים החברתיים-כלכליים.
נשיא בית המשפט העליון לשעבר, אהרון ברק: "הגנה על זכויות אדם עולה כסף, וחברה המכבדת זכויות אדם צריכה להיות נכונה לשאת במעמסה הכספית".
הזכות לקיום בכבוד כזכות חוקתית: בעקבות פסק דין סלאח חסן.
הערות שוליים

↑  הצעת חוק יסוד זכויות חברתיות, באתר האגודה לזכויות האזרח
↑  הצעת חוק-יסוד: זכויות חברתיות, באתר הכנסת, מספר הצעת חוק: פ/1227/13
↑  הצעת חוק-יסוד: זכויות חברתיות, באתר הכנסת, מספר הצעת חוק: פ/1527/13
↑  הצעת חוק-יסוד: זכויות חברתיות, באתר הכנסת, מספר הצעת חוק: פ/1558/13
↑   שלבי החקיקה של הצעת חוק-יסוד: זכויות חברתיות, במאגר החקיקה הלאומי באתר הכנסת
↑   שלבי החקיקה של הצעת חוק-יסוד: זכויות חברתיות, במאגר החקיקה הלאומי באתר הכנסת
↑   שלבי החקיקה של הצעת חוק-יסוד: זכויות חברתיות, במאגר החקיקה הלאומי באתר הכנסת
↑   שלבי החקיקה של הצעת חוק-יסוד: זכויות חברתיות, במאגר החקיקה הלאומי באתר הכנסת
↑   שלבי החקיקה של הצעת חוק-יסוד: זכויות חברתיות, במאגר החקיקה הלאומי באתר הכנסת
↑   שלבי החקיקה של הצעת חוק-יסוד: זכויות חברתיות, התשנ"ח-1998, במאגר החקיקה הלאומי באתר הכנסת
↑  פרוטוקולים של דיוני הועדות בכנסת
↑  פרוטוקול הכנסת השישה עשר - עו"ד חגית ברסטל
↑  כבוד מהו - רוביק רוזנטל (ארכיון)
↑  פסק דין סלאח חסן
מהראן ראדי

מהראן ראדי (בערבית: مهران راضي; נולד ב־1 ביולי 1982) הוא כדורגלן עבר ערבי-ישראלי, ששיחק בעמדת הקשר.
ראדי מחזיק בשיא האליפויות הרצופות כשחקן עם 6 אליפויות רצופות. 3 עם מכבי תל אביב, ו-3 עם הפועל באר שבע, בשנים 2012 עד 2018.
קריירת מועדונים

ראדי נולד וגדל בכפר סולם, ישראל, למשפחה ערבית-מוסלמית אדוקה. כרביעי בין שבעה ילדים לאחמד ראדי ובהיה לבית ח'דר. דודו הוא ג'מיל ח'דר, כדורגלן עבר בהפועל בית שאן. בנעוריו למד בנצרת, ולא שיחק כדורגל באופן מסודר עד שהגיע בגיל 18 לקבוצת הנוער של מכבי תל אביב.
שנה לאחר מכן חתם בקבוצת הפועל מג'ד אל-כרום מהליגה הארצית (השלישית דאז). בעונתו הראשונה במועדון סיימה הקבוצה במקום העשירי, ובעונתו השנייה במקום החמישי.
בעונת 2003/2004 עבר למכבי כפר כנא, היורדת החדשה לליגה הארצית, וסיים עם הקבוצה במקום החמישי. בעונת 2004/2005 חתם לשנתיים בהפועל אשקלון, גם כן בליגה הארצית. ב-2 באפריל 2005 זכה עם הקבוצה בגביע הטוטו לליגה השלישית, ובהמשך העונה עלה עמה לליגה הלאומית. בעונת 2005/2006 שיחק לראשונה בקריירה בליגת המשנה, וסיים את העונה עם אשקלון במקום השמיני.
קריירת מועדונים > תחילת הדרך בליגת העל

בעונת 2006/2007 חתם לשנתיים במכבי הרצליה, העולה החדשה לליגת העל. ב-13 באוגוסט 2006 ערך את הופעת הבכורה שלו בקבוצה, בהפסד 1–2 למכבי חיפה במסגרת גביע הטוטו. ב-26 באוגוסט 2006 ערך את הופעת הבכורה שלו בליגת העל, כשפתח בהרכב בהפסד 0–1 למועדון ספורט אשדוד. ב-28 באוקטובר כבש את שערו הראשון בליגת העל, בתיקו 2–2 מול מכבי חיפה. בהמשך העונה זכה עם הרצליה בגביע הטוטו, וסייע לה להישאר בליגת העל. בעונת 2007/2008 נכשל עם הרצליה במאבק ההישארות בליגת העל, וכתוצאה מכך נשר עמה לליגה הלאומית.
בעונת 2008/2009 חתם לשנתיים בבני יהודה תל אביב. ב-21 בספטמבר 2008 ערך את הופעת הבכורה שלו במועדון, בהפסד 0–1 למכבי חיפה במסגרת ליגת העל. ב-14 בפברואר 2009 כבש את שערו הראשון במועדון, בניצחון על הפועל אום אל-פחם בפנדלים במסגרת גביע המדינה. הוא המשיך להיות שחקן הרכב, ואף היה שותף בהפסד הקבוצה בגמר גביע המדינה להפועל תל אביב. בעונת 2009/2010 סיים עם בני יהודה בפעם השנייה ברציפות בפלייאוף העליון, במקום החמישי בטבלה.
בעונת 2010/2011 חתם לעונה בהפועל עכו. ב-20 בספטמבר 2010 ערך את הופעת הבכורה שלו בקבוצה בניצחון 3–2 מול מכבי חיפה במסגרת גביע הטוטו. ב-11 בדצמבר כבש את שערו הראשון במועדון, בניצחון 3–0 מול בית"ר ירושלים במסגרת ליגת העל. עד סיום העונה תרם במסגרת הליגה חמישה שערים ושבעה בישולים.
בעונת 2011/2012 חתם לשלוש שנים בבני סכנין. ב-1 באוגוסט 2011 ערך את הופעתו הבכורה בתיקו 0–0 מול הפועל חיפה במסגרת גביע הטוטו. ב-27 באוגוסט כבש צמד בניצחון 4–3 על הפועל באר שבע במסגרת ליגת העל. הוא סיים את העונה עם 13 שערים ועשרה בישולים, והיה אחד מהאחראים העיקריים לכך שהקבוצה העפילה לפלייאוף העליון של ליגת העל.
קריירת מועדונים > מכבי תל אביב

לקראת עונת 2012/2013 חתם בקבוצת מכבי תל אביב עבור סכום העברה של 20,000 אירו. את שערו הראשון במדי מכבי תל אביב כבש בניצחון 4–0 על עירוני קריית שמונה במחזור הרביעי. הוא הפך לשחקן מוביל ושותף בכל דקת משחק של הקבוצה החל מהמשחק הראשון בעונה ועד למחזור ה-25, בו הוחלף בפעם הראשונה חמש דקות לפני סיום המשחק מול בני סכנין. בעונה זו זכה עם הקבוצה באליפות, כבש שמונה שערים, והיה מלך הבישולים של ליגת העל עם 11 בישולים.
ב-12 במרץ 2014, כשלושה חודשים לתום חוזהו במכבי תל אביב, האריך את חוזהו בשנה אחת עם אופציה לשנה נוספת. בעונת 2013/2014 כבש שני שערי ליגה וזכה עם הקבוצה באליפות שנייה ברציפות. בעונת 2014/2015 כבש ארבעה שערי ליגה, זכה עם הקבוצה באליפות שלישית ברציפות, וכן זכה עמה בגביע הטוטו ובגביע המדינה, לאחר שבמשחק הגמר כבש שער בניצחון 6–2 על הפועל באר שבע.
כשחקן מכבי תל אביב, חווה ראדי מספר פעמים התנכלויות על רקע גזעני מצד קומץ אוהדים של הקבוצה. אך מרבית אוהדי הקבוצה עודדו אותו ותמכו בו.
קריירת מועדונים > הפועל באר שבע

ב-12 ביולי 2015, לקראת עונת 2015/2016, חתם לשנתיים בקבוצת הפועל באר שבע. כעבור ארבעה ימים ערך את הופעת הבכורה שלו במועדון, כשפתח בהרכב במשחק שהסתיים בתיקו 1–1 מול תון במסגרת מוקדמות הליגה האירופית. ב-12 באוגוסט כבש את שערו הראשון במועדון, בניצחון 2–0 על הפועל כפר סבא במסגרת גביע הטוטו. במחזור הראשון בליגת העל נכנס ראדי כמחליף, וכבש את השער האחרון בניצחון 3–1 על עירוני קריית שמונה. בסך הכול כבש שישה שערי ליגה בעונה זו, ובסופה זכה עם הפועל באר שבע באליפות לאחר 40 שנה בהן לא זכתה הקבוצה בתואר זה.
בעונת 2016/2017 זכה עם הפועל באר שבע בתואר אלוף האלופים לאחר שניצחה 4–2 את מחזיקת הגביע מכבי חיפה. בנוסף, שיחק עמה במוקדמות ליגת האלופות ונשר עמה לשלב הבתים של הליגה האירופית, לאחר שהודחה בשלב הפלייאוף מול סלטיק הסקוטית. ב-3 בדצמבר 2016 כבש צמד ראשון במדי הפועל באר שבע, בניצחון 5–0 על מועדון ספורט אשדוד במסגרת ליגת העל, ובסך הכול כבש שמונה שערי ליגה בעונה זו. ב-28 בדצמבר סייע לבאר שבע לזכות בגביע הטוטו לאחר שכבש שער בניצחון 4–1 על עירוני קריית שמונה במשחק הגמר. ב-19 באפריל 2017 חתם לעונה נוספת בהפועל באר שבע, ובתום העונה זכה עם הקבוצה באליפות שנייה ברציפות.
בעונת 2017/2018 סבל מפיחות במעמדו בקבוצה אך שותף ב-32 משחקי ליגה בהם כבש שלושה שערים, וזכה עם הקבוצה באליפות שלישית ברציפות. ראדי הגיע להפועל באר שבע לאחר שזכה בשלוש אליפויות רצופות עם מכבי תל אביב, ובכך הפך לכדורגלן הראשון בישראל אשר זוכה בשש אליפויות רצופות. בתום העונה הסתיים חוזהו, והוא עזב את המועדון.
קריירת מועדונים > החזרה לבני סכנין

ב-8 ביולי 2018 חזר לקדנציה שנייה בבני סכנין, וחתם לשנתיים במועדון. בעונת 2018/2019 כבש שני שערים ב-32 הופעות בליגת העל, ובסופה ירד עם קבוצתו לליגה הלאומית.
קריירת מועדונים > מ.ס. כפר קאסם

ב-17 בינואר 2021 חתם במ.ס. כפר קאסם מהליגה הלאומית בישראל. ב-2 בינואר 2023 הגיע עם הקבוצה להסכמה על התרת חוזהו.
קריירת מועדונים > הפועל נוף הגליל

ב-1 בפברואר 2023 חתם בהפועל נוף הגליל מהליגה הלאומית.
ב-10 בפברואר 2023, כבש ראדי את שער הבכורה שלו במדי הפועל נוף הגליל, במהלך משחק הליגה נגד הפועל עפולה.
קריירה בינלאומית

ב-2 בספטמבר 2012 זומן לראשונה לסגל נבחרת ישראל הבוגרת. ב-11 בספטמבר ערך את הופעת הבכורה שלו בנבחרת, בהפסד הביתי 0–4 לנבחרת רוסיה במסגרת מוקדמות מונדיאל 2014. הבקיע את שערו היחיד במדי הנבחרת, כחודש לאחר מכן בניצחון 6–0 על נבחרת לוקסמבורג, ובסך הכל שותף בשבעה משחקים במהלך הקמפיין. את הופעתו האחרונה במדי נבחרת ישראל ערך ב-11 באוקטובר 2013, במשחק חוץ מול נבחרת פורטוגל שהסתיים בתיקו 1–1, במסגרת מוקדמות המונדיאל של אופ"א. בסך הכול, לזכותו עשר הופעות ושער אחד במדי הנבחרת.
תארים

גביע הטוטו (הליגה השלישית): 2004/2005
גביע הטוטו: 2006/2007
אליפות: 2012/2013, 2013/2014, 2014/2015
גביע המדינה: 2014/2015
גביע הטוטו: 2014/2015
אליפות: 2015/2016, 2016/2017, 2017/2018
אלוף האלופים: 2016, 2017
גביע הטוטו: 2016/2017
מלך הבישולים של ליגת העל: 2011/2012 (10 בישולים), 2012/2013 (11 בישולים)
הערות שוליים

↑    דותן מלאך, ‏עדיין בועט: קבלן האליפויות של העשור הקודם בכדורגל לא הלך לשום מקום, בעיתון מקור ראשון, 9 באוגוסט 2020
↑  שירלי בר דיין, ‏בלב הסערה: על התקופה הקשה של מהראן ראדי, באתר ערוץ הספורט, 30 ביולי 2014
↑   עירד צפריר, מהראן ראדי: "לראשונה היה לי שיקול רגשי בחתימת חוזה", באתר הארץ, 8 במאי 2017
↑  עמית גולדשטיין‏, מהראן ראדי חתם לשלוש שנים בבני סכנין, באתר וואלה, 8 ביוני 2011
↑  מאדום לצהוב: מהראן ראדי חתם במכבי ת"א, באתר ynet, 1 ביולי 2012
↑  ראדי סיכם על הארכת חוזה, 12 במרץ 2014, באתר מכבי תל אביב
↑  נ. צנציפר, מ. שיינמן, קריאות גזעניות נגד ראדי באימון מכבי ת"א, באתר ynet, 3 באוגוסט 2014
↑  חן מענית, ‏3 אוהדי מכבי ת"א נאשמים בקריאות גזעניות נגד מהראן ראדי, באתר גלובס, 20 בנובמבר 2014
↑   תמיר כהן, למה מהראן ראדי צריך לעזוב את מכבי תל אביב, באתר הארץ, 21 במאי 2013
↑  ראדי חתם בב"ש: "הגעתי למקום בו רוצים אותי", באתר ynet, 12 ביולי 2015
↑  הפועל באר שבע זכתה בגביע הטוטו אחרי 1:4 על עירוני קרית שמונה, באתר וואלה, 28 בדצמבר 2016
↑  חיים זלקאי, ‏‏מהראן ראדי סיכם לעונה נוספת בהפועל באר שבע, באתר ספורט1, 19 באפריל 2017
↑  שי מוגילבסקי, רשמית: מהראן ראדי עוזב את הפועל באר שבע, באתר ynet, 28 במאי 2018
↑  מיקי שורץ, עכשיו זה רשמי: ראדי חתם לשנתיים בסכנין, באתר ynet, 8 ביולי 2018
↑  אסי ממן, ‏מהראן ראדי: הפתיע אותי שלא רצו בי בליגת העל, באתר ONE‏, 17 בינואר 2021
↑  ממשיך לבעוט גם אחרי גיל 40: מהראן ראדי חתם בהפועל נוף הגליל, באתר וואלה, 1 בפברואר 2023
↑  ‏מהראן ראדי קיבל זימון בכורה לנבחרת ישראל, באתר ספורט1, 2 בספטמבר 2012
ראדי במדי הפועל באר שבע, 2017
ראדי במדי נבחרת ישראל, 2012
רצה (ברכת המזון)

רצה (גם רצה והחליצנו) היא תוספת לברכת המזון הנאמרת בשבת לפני סיום ברכת "בונה ירושלים". כמו כן ישנו נוסח מקוצר שתיקנו להוסיף בברכה מעין שלוש.
משמעות הברכה

משמעות הברכה היא בקשה מהבורא, שירצה ויזרז אותנו במצוותיו, ובפרט במצוות שמירת שבת. המילה "החליצנו", המוזכרת בתחילת הברכה, היא מלשון "זריזות" בלשון הקודש.
דיני הברכה

חז"ל תיקנו לומר בכל ברכת המזון הנאמרת בשבת תפילה מיוחדת הפותחת במילים "רצה והחליצנו", כדי להזכיר את השבת בברכת המזון. תוכן התפילה הוא בקשה על קיום מצוות המנוחה בשבת בשלמות.
אדם שבירך ברכת המזון בשתי הסעודות הראשונות ושכח להזכיר את תפילת רצה, צריך לחזור שוב ולברך ברכת המזון מתחילתה, שכך דין כל הזכרת יום בברכת המזון כשחובה לאכול בו סעודת פת (כגון ימים טובים); לעומת זאת בסעודה השלישית, שבה לרוב הדעות אין חיוב לאכול פת ויוצאים בדיעבד אף במזונות, אינו חוזר ומברך.
אם נזכר לפני שהתחיל את ברכת הטוב והמטיב יכול להזכירה על ידי ברכה מיוחדת שנתקנה ובה מוזכרים עיקרי הדברים המובאים בתפילת רצה: ”בָּרוּךְ אַתָּה ה' אֱלֹקֵינוּ מֶלֶךְ הָעוֹלָם, אֲשֶׁר נָתַן שַׁבָּתוֹת לִמְנוּחָה לְעַמּוֹ יִשְׂרָאֵל בְּאַהֲבָה לְאוֹת וְלִבְרִית, בָּרוּךְ אַתָּה ה' מְקַדֵּשׁ הַשַּׁבָּת”.
הערות שוליים

↑  רש"י בספר דברי הימים א', פרק י"ב, פסוק כ"ה: חלוצי צבא... וי"א חלוצים כמו זריזים כמו רצה והחליצנו, וכן רש"י בתלמוד בבלי, מסכת עירובין, דף ל"ט, עמוד א'.
↑  תלמוד בבלי, מסכת ברכות, דף מ"ח, עמוד ב'.
| ברכת המזון |
| --- | --- | --- |
| מצוות ומנהגים | תהלים קלז (על נהרות בבל) • תהלים קכו (שיר המעלות בשוב ה') • מים אחרונים • זימון • כוס של ברכה |  |
| סדר הברכה | ברכת הזן • ברכת הארץ • על הניסים • ברכת ירושלים • רצה והחליצנו • יעלה ויבוא • ברכת הטוב והמטיב • ברכת אבלים • הרחמן • ברכת האורח • ברכת חתנים |  |
| פיוטים | נודה לשמך • דוי הסר • אלהים צוית לידידך בחירך • אות מבראשית הוכתרה • הרחמן (פיוט) • צור משלו אכלנו |  |
| שונות | פת הבאה בכיסנין • ברכה אחרונה • ברכה אחת מעין שלוש • בנדיגאמוס |  |
ערך זה הוא קצרמרבנושא הלכה. אתם מוזמנים לתרום לוויקיפדיה ו.
גואל רצון

| --- | --- |

רצון, מרץ 2009
 לידה:  19 בספטמבר 1950 (בן 74) שכונת התקווה, תל אביב-יפו, ישראל 
 מדינה:  ישראל ישראל
 מקום מגורים:  תל אביב, ישראל
 ידוע בשל:  ריבוי נשים וילדים, הרשעה בעבירות של אונס, בעילה אסורה בהסכמה ועבירות מין נוספות
 תקופת הפעילות:  1991–2010 (כ־19 שנים)
 עיסוק:  הילר
 בת זוג:  21 נשים
 מספר צאצאים:  49
 
גואל רצון (נולד ב-19 בספטמבר 1950) הוא הילר ועבריין מין ישראלי, שהנהיג בשכונת התקווה שבדרום תל אביב כת שכללה 21 נשים שהתגוררו יחד, תפקדו כנשותיו וילדו ממנו 49 ילדים. רצון הורשע בשנת 2014 בעבירות של אונס, ביצוע מעשים מגונים ובעילה אסורה בהסכמה שביצע כנגד הנשים שחיו איתו, גם כנגד בנותיו ונשפט לשלושים שנות מאסר בפועל.
ביוגרפיה

רצון נולד בשכונת התקווה להורים שעלו מתימן. הוא עבד בעבודות מזדמנות כשיפוץ בתים ותיקון מכוניות. ב-1972 נישא רצון לאישה שממנה נולדו לו 5 ילדים. בראשית שנות ה-80 הכיר אישה נוספת שממנה נולדו לו 5 ילדים נוספים. החל משנת 1991 החל להתפרסם כהילר וכבקיא בעולם הקבלה וקיבץ סביבו נשים רבות בדרכים שונות. חלקן צירפו גם בנות, אחיות, קרובות משפחה ומכרות אחרות לקהילתו. בשנים אלו התפרנס מכספים שנשותיו העבירו לו מעבודות משק בית ומקצבאות הביטוח הלאומי לנשים חד הוריות. לדבריו של רצון, הוא קיים עם הנשים מערכות יחסים זוגיות, שהאחרונה בהן החלה בשנת 2006.